Feltprestene er alle offiserer i den britiske hæren og bærer uniform, men ikke våpen (og er de eneste offiserene som ikke bærer sabel på parade). Paradeuniformen er vanligvis svart istedenfor mørk blå, og insigniene er lilla. De kan også bære prestekrage under uniformen. I formelle situasjoner bærer prestene sine medaljer og dekorasjoner på presteantrekket (mange feltprester er dekorert for heltemodighet i strid, inkludert flere Victoria Cross).